kardosdrur/scandi-wiki huggingface dataset:
Nico Rosberg

Nico Rosberg (født 27. juni 1985 i Wiesbaden, Vesttyskland) er en tidligere tysk-finsk racerkører. Han kørte i Formel 1 fra 2006 til 2016. Han er søn af 1982-verdensmesteren Keke Rosberg.

Han debuterede i Formel 1 i 2006, hvor han kørte for Williams F1. Det gjorde han indtil 2010, hvor han skiftede til det nye Mercedes GP, som Mercedes købte af 2009-verdensmestrene, Brawn GP. Han kørte sammen med den syvdobbelte verdensmester Michael Schumacher i årene 2010-2012, indtil Lewis Hamilton skiftede til teamet i 2013. Nico Rosberg nåede at vinde verdensmesterskabet i 2016 hvorefter han indstillede karrieren den 2. december 2016.

Resultater 
Rosberg fik sin Formel 1-debut i 2006 i Bahrain. Han blev noteret for at have kørt den hurtigste omgang i sit første Formel 1-løb. Han opnåede i 2008 sin første podieplacering med en tredjeplads i det australske Grand Prix i Melbourne. Han vandt sin første Formel 1-sejr i Kina den 15. april 2012. Han vandt sin anden F1-sejr i Monaco den 26. maj 2013 og fulgte op med en sejr på Silverstone senere samme år.

I 2014 vandt Rosberg åbningsløbet i Melbourne. Dette var hans fjerde sejr i Formel 1. Den 25. maj 2014 vandt Rosberg for andet år i træk i Monaco. Det er i øvrigt denne by, han er vokset op i, så han kender alt til grand prixet. Den 24. maj 2015 vandt Rosberg for tredje år i træk i Monaco, efter at Mercedes havde fået en katastrofal ordre til at hente Hamilton i pit.

27. november 2016 vandt Rosberg verdensmesterskabet i Formel 1 foran team-kammerat Lewis Hamilton.

Komplette Formel 1-resultater 
(Løb i fed indikerer pole position) (Løb i skråskrift indikerer hurtigste omgang)

 Færdiggjorde ikke løbet, men blev kvalificeret, da han havde gennemført over 90% af løbsdistancen.
 Halve points tildelt da mindre end 75% af løbs distancen blev gennemført.

Kilde

Eksterne henvisninger 

 Nico Rosbergs hjemmeside
 Nico Rosberg - formula1.com
 

Formel 1-kørere fra Finland
Formel 1-kørere fra Tyskland
Personer fra Wiesbaden
Martin Greis-Rosenthal

Martin Greis-Rosenthal (født 9. oktober 1980 i Brobyværk, Fyn) er en dansk skuespiller uddannet fra Statens Teaterskole i 2004.

Karriere 
Martin Greis-Rosenthal debuterede som 10-årig i de odenseanske H.C. Andersen Festspil. I 2000 blev han som en af de yngste nogensinde optaget på Statens Teaterskole sammen med blandt andre Mille Dinesen og Beate Bille. Han blev uddannet i 2004.

Han er blandt andet kendt for sine roller som Kaj Holgers driftige barnebarn, Henrik, i DR's tv-serie Krøniken, Poul Andersen, den hjemvendte hotelarving, i TV 2's Badehotellet samt forskellige roller i danske film som Roni Ezra’s krigsfilm 9. april, Mikkel Serups boksefilm Den bedste mand om Jørgen "Gamle" Hansen, i rollen som Svend Gehrs og Kong Frederik IV i Tordenskjold og Kold. 

Desuden kan Greis-Rosenthal ses i TV2’s julekalender for 2021, “Kometernes Jul” som den nervøse og fumlefingrede fysiker, Panda Søren. 

Ligeledes har Greis-Rosenthal gjort karriere i udlandet. Først i Thomas Vinterbergs fransk producerede ubådsdrama, Kursk, amerikanske ABC’s Whiskey Cavalier, ARD’s Usedom og RTL’s Alarm für Cobra 11 og senest den store tysk/engelsk producerede Netflix satsning, 1899. 

Desuden fra flere store roller på de danske teaterscener, hvor han har favnet et bredt repetoire lige fra Ludvig Holberg over Alan Bennett til danske Christian Lollike og Nikolaj Cederholms teaterkoncerter.
I 2007 fejrede han stor succes i den krævende hovedrolle som Fyrst Mysjkin (Idioten) i Idioten efter Dostojevskijs roman på Aarhus Teater iscenesat af Rune David Grue.

Martin Greis-Rosenthal har indlæst flere lydbøger for Lindhardt & Ringhoff, Rosinante og Gyldendal. Blandt andre: Liberty af Jakob Ejersbo, Century-triologien af Ken Follett, fantasyromanserien En sang om is og ild af George R. R. Martin og Søren Sveistrups Kastanjemanden.

Private forhold 
Privat danner han par med skuespillerinden Katrine Greis-Rosenthal. Sammen har de to børn og Martins datter fra et tidligere forhold.

Filmografi

TV-serier

Teater - udvalgte

Referencer

Eksterne henvisninger 
 

Skuespillere fra Danmark
Personer fra Fyn
Mette Mai Langer

Mette Mai Langer (født 24. marts 1973) er en dansk skuespiller.

Hun blev uddannet fra Skuespillerskolen ved Aarhus Teater i 2002. 
Hun har medvirket i flere forestillinger på Århus Teater, bl.a. "Ferdinand og Louise", "Sengekammeraten", "Kingkongs Døtre" og "Manden fra Estland". Derudover har hun bl.a. medvirket i "De Besatte" på Cumulus Teatret, "Når du ser et stjerneskud" på Anemoneteatret, og "Så ligger man der" på teatret Svalegangen.

Filmografi 
 2 ryk og en aflevering (2003)
  De unge år (2007)
 AFR (2007)
 Dig og Mig (2008)

Eksterne henvisninger 
 

Skuespillere fra Danmark
Signe Vaupel

Signe Vaupel (født 18. august 1976) er en dansk skuespiller.

Vaupel er uddannet fra American Musical and Dramatic Academy i New York i 1999 og fra Skuespillerskolen ved Odense Teater i 2004. I 2007 debuterede hun på Det Kongelige Teater.

Filmografi 
 Nordkraft (2005)
 Spillets regler (2008)
 Dig og Mig (2008)
 Zoomerne (2009)

Eksterne links 
 

Skuespillere fra Danmark
Alexander Wurz

Alexander Wurz (født 15. februar 1974 i Waidhofen an der Thaya, Østrig) er en østrigsk racerkører, der er bedst kendt for i en årrække at have været en del af Formel 1-sporten. Både som førstekører, men i mange sæsoner også som testkører for forskellige teams.

I 1997 debuterede Wurz i Formel 1 for Benetton i Canada. Han erstattede Gerhard Berger, der kunne ikke køre pga. sygdom. Wurz imponerede holdet med sin podieplacering i Silverstone i Storbritannien med en tredjeplads.

Fra 2001 til 2006 var han testkører for McLaren og Williams. Da Juan Pablo Montoya var kvæstet i 2005, kørte Wurz for McLaren i San Marino med en fjerdeplads i løbet, men han tog en tredjeplads efter at begge BAR-kørere var diskvalificeret. I 2006 kørte han i det første træningssession i alle løb.

I 2012 vendte Wurz tilbage til Williams F1 for at guide holdets uerfarne kørere Pastor Maldonado og Bruno Senna.

Resultater 
Wurz står (pr. juli 2008) noteret for at have kørt 69 Formel 1-løb, der har fordelt sig over 11 år, mellem 1997 og 2007. Han har aldrig vundet et Grand Prix, men er tre gange sluttet på podiet for sekundære placeringer.

Eksterne henvisninger 

 Alexander Wurz's hjemmeside 
 

Formel 1-kørere fra Østrig
Claus Riis Østergaard

Claus Riis Østergaard (født 11. november 1969 i Vestbjerg) er en dansk skuespiller.

Østergaard er opvokset i Hammel. Han er uddannet fra Skuespillerskolen ved Odense Teater i 1999. Han debuterede som Gyldenstjerne i Hamlet på Odense Teater i 1999 og har været fastansat ved teatret siden, dog med orlov til Det Danske Teater i 2001 og til Svalegangen i 2002.

Udvalgt filmografi

Film

Tv-serier

Eksterne henvisninger 
 

Skuespillere fra Danmark
Vestbjerg
Signe Egholm Olsen

Signe Egholm Olsen (født 9. maj 1980) er en dansk skuespiller. Hun er uddannet fra Statens Teaterskole i 2003.

Signe Egholm Olsen er bl.a. kendt for sin rolle som Maria i Nordkraft (2005), som hun blev nomineret til Bodilprisen for bedste kvindelige hovedrolle for, og i tv-julekalenderen Pagten fra 2009, hvor hun spille Iselin (Aris).

Udvalgt filmografi

Film

Tv-serier 
 Forsvar (2003-2004)
 Anna Pihl (2006-2007)
 Pagten (2009, tv-julekalender)
 Borgen (2010-2022)
 Carmen Curlers (2022-)

Privatliv 
Privat er Signe Egholm Olsen gift med sangeren Jimmy Jørgensen, med hvem hun har to børn: en datter en søn.

Hæderspriser 
 Ove Sprogøe Prisen – 2009
 Reumert for årets kvindelige hovedrolle i Bygmester Solness – 2010
 Lauritzen-prisen – 2022

Referencer

Eksterne henvisninger 
 Hjemmeside Signe Egholm Olsen
 

Skuespillere fra Danmark
Personer i Kraks Blå Bog
Reumertprisen for årets kvindelige hovedrolle
Personer fra Aarhus
Adrian Sutil

Adrian Sutil (født 11. januar 1983 i Starnberg i Vesttyskland) er en tysk racerkører, der har kørt i Formel 1 for Spyker, Force India og Sauber. Han var testkører for Williams. Han fik sin Formel 1-debut i det australske Grand Prix i 2007 og har pr. november 2014 kørt 128 Grand Prix'er. Han har endnu ikke vundet noget løb og er heller aldrig kommet på podiet.

Eksterne henvisninger 

 Adrian Sutils hjemmeside
 

Formel 1-kørere fra Tyskland
Personer fra Bayern
Carsten Bjørnlund

Carsten Bjørnlund (født 28. juni 1973) er en dansk skuespiller, som er uddannet fra Statens Teaterskole i 2002. Herefter fik han sin debut på Mammutteatret i Thomas Vinterbergs teaterversion af klassikeren Festen, mens det folkelige gennembrud kom i rollen som Patrick i tv-serien Forsvar (2003-2004). Siden har han blandt andet medvirket i tv-serier som Ørnen, Anna Pihl, Sommer, Forbrydelsen II, Den som dræber, Rita og Arvingerne.

På film har han gjort sig bemærket i En enkelt til Korsør (2008), ID:A (2011) og Skytten (2013).

Han er forsanger i bandet Rovdrift.

Baggrund 
Carsten Bjørnlund er født på Frederiksberg, men er opvokset i både Lundtofte og Helsingør. Han er bosiddende i Valby, hvor han deler sønnerne Bertram og Vilfred med deres mor, skuespilleren Signe Skov, som han er skilt fra.

Filmografi

Spillefilm 
 Lad de små børn (2004)
 Den rette ånd (2005)
 Comeback (2008)
 En enkelt til Korsør (2008)
 ID:A (2011)
 Labrador (2011)
 Fang Rung (2015)
 QEDA (2017)

Tv-serier 
 Forsvar (2003)
 Ørnen (2004)
 Anna Pihl (2007)
 Album (2008)
 Sommer (2008)
 Pagten (2009)
 Forbrydelsen II (2009)
 Den som dræber (2011)
 Rita (2012)
 Arvingerne (2014)
 Liberty (2018)
 Hvide Sande (2021)
 Barracuda Queens (2023)

Referencer

Eksterne henvisninger 
 

Skuespillere fra Danmark
Robert for årets mandlige hovedrolle – tv-serie
Personer fra Frederiksberg
Frank Thiel

Frank Thiel (født 24. juli 1970) er en dansk skuespiller.

Han er uddannet fra Statens Teaterskole 1999 og har siden medvirket i over 40 spillefilm og  tv serier, men de fleste kender ham nok fra rollen som Anna Pihls bror i tv-serien af samme navn. Frank blev i 2007 nomineret til en robert for sin rolle i Pernille Fischer Christensens debut film en Soap . Samme år modtog han tilmed en Reumert for sin rolle i teater forestillingen Hjem kære hjem på Teater Grob. I 2012 til 2020 var han en del af ensemblet på Mungo park I Kolding. Han har fem børn og bosiddende i Odense.

Filmografi 
 Klatretøsen (2002)
 Kald mig bare Aksel (2002)
 Lykkevej (2003)
 Familien Gregersen (2004)
 Kongekabale (2004)
 Den store dag (2005)
 Veninder (2005)
 en Soap (2006)
 De fortabte sjæles ø (2005)
 Fighter (2007)
 Vølvens forbandelse (2009)
 Superbror (2009)
 Anti (2016)

Tv-serier 
 Nikolaj og Julie (2002-2003)
 Klovn (2005)
 Anna Pihl (2006-2007)
 Store Drømme (2010)
 Rejseholdet (2000)
 Hotellet (2000)
 Maj og Charlie (2008)
 Jesus og Josefine (2003)

Teater 
Frank er ensembleskuespiller på teatret Mungo Park Kolding (2012-)
 "Smilet er den korteste afstand" (2012, 2015)
 "Tjenerne på Sans Souci II" (2012, 2013)
 "Honningkagebyen" (2013)
 "Nabokrig" (2013)
 "Rindal" (2014, 2015)
 "Elle Belle Bolle" (2014, 2015)
 "Anne Marie gift Carl-Nielsen" (2015)
 "Yahya Hassans Digte" (2015)
 "De Stuerene" (2016)

Eksterne henvisninger 
 

Skuespillere fra Danmark
Reumertprisen for årets mandlige birolle
Lisbeth Wulff

Lisbeth Wulff (født 17. marts 1972) er dansk skuespiller og manuskriptforfatter.

Wulff er uddannet fra Skuespillerskolen ved Aarhus Teater i 1997.Hun har spillet på nærmest alle teatre i København siden 1997. Hun er kendt for sin medvirken i diverse tv serier. Bl.a spillede hun den gennemgående figur Pia i alle 4 sæsoner af Borgen.

I 2010-2014 var hun den ene halvdel bag DR's satireserie I Hegnet, som gav hende en robert-nominering for bedste kvindelige skuespiller. I 2011 medvirkede hun i fjerde og femte sæson af Live fra Bremen. I 2015 skrev hun og medvirkede i tv serien Mens vi presser citronen til DR2. Hun har siden 2010 været tekstforfatter og kvinden bag "Trines mor" i satiren Rytteriet. Hun skrev i 2017 bogen Du forstår ikke din egen mor, Politikens forlag. I 2020 var hun instruktør og manuskriptforfatter til adventskalenderen på DR2 Jul med Trines mor, som hun i øvrigt osse selv medvirker i, som karakteren Trine.

Hun spillede hovedrollen, Tina, i tv serien Ambassadøren på Viaplay i 2020

Privat 
Lisbeth Wulff blev gift med Rasmus Botoft i 2010.
Sammen har de sønnen Willi fra 2007.

Filmografi

Film

Tv-serier

Referencer

Eksterne links 

 

Skuespillere fra Danmark
Søren Lenander

Søren Lenander (født 17. april 1961) er en dansk skuespiller. Han er uddannet fra Statens Teaterskole i 1990.

Filmografi 
 Høfeber (1991)
 Riget (1994)
 Ondt blod (1996)
 Bagland (2003)
 Den rette ånd (2005)

Tv-serier 
 Riget (1994)
 Strenge tider (1994)
 Bryggeren (1996-1997)
 TAXA (1997-1999)
 Rejseholdet (2000-2003)
 Nikolaj og Julie (2002-2003)
 Forbrydelsen (2007)

Teater 
 Lang dags rejse mod nat, Odense Teater 1990 (Long Day’s Journey Into Night Eugene O'Neill)
 Lulu, Mammutteatret 1991 (Lulu af Frank Wedekind )
 Gøgereden, Nørrebros Teater 1991 (One Flew Over The Cuckoo's Nest)
 Hexerie eller blind alarm, Grønnegårds Teatret 1992 (af Holberg)
 Store forventninger, Grønnegårds Teatret 1994 (Dickens)
 Det Kgl. Teater 1992-95
 Den vægelsindede, Folketeatret 1997 (Holberg)
 Akt uden nåde, Nyt Skandinavisk Forsøgsteater på Kaleidoskop 1999 (Lars Noren)
 Det Kongelige Teater 2000/2001
 Amadeus, Østre Gasværk Teater 2001
 Trold kan tæmmes, Grønnegårdsteatret 2004 (Shakespeare)
 Begær under Elmene, Bådteatret (Desire af Eugene O’Neill)
 Asger Jorn, Glassalen Tivoli 2005
 Richard den Tredje, Det Kongelige Teater 2009 (Shakespeare)
 Den gamle dame kommer til byen, Det Kongelige Teater 2010

Eksterne henvisninger 
 

Skuespillere fra Danmark
Taktser

Taktser er en landsby i regionen Amdo i det nordlige Tibet, hvor Tenzin Gyatso, den 14. Dalai Lama, er født.

Stedet ligger højt over en dal beboet af kinesiske hui-muslimer. Få blandt lokalbefolkningen kalder landsbyen ved dens tibetanske navn Takster. Selv om 70% af befolkningen er etniske tibetanere, taler ingen flydende tibetansk. Da Dalai Lama blev født, var Amdo kontrolleret af den muslimske krigsherre Ma Bufang, så Dalai Lama og hans familie lærte ikke tibetansk før de flyttede til Lhasa i 1939.

Stedet er en udpost i Kinas enorme, vestlige højlandsregion, hvor en bonde tjener under 4.000 kroner om året; men lokalregeringen investerer store pengebeløb i infrastruktur og nybyggeri. Hver af de 54 familier har fået 20.000 kroner til at udbedre  hjemmet. Også Dalai Lamas fødested er blevet renoveret.

Noter 

Byer i Tibet
Mads Wille

Mads Wille (født 10. november 1971 i Gentofte) er en dansk skuespiller og leder af Husets Teater.

Wille er uddannet fra Skuespillerskolen ved Aarhus Teater i 1998 og har siden bl.a. været tilknyttet Det Kongelige Teater, Grønnegårds Teatret og Folketeatret. I 2002 var han medstifter af teatret Plan-B. Siden 2008 har han sammen med Simon K. Boberg ledet Husets Teater.

Filmografi 
 Små ulykker (2002)
 Drabet (2005)
 Den rette ånd (2005)
 Hvordan vi slipper af med de andre (2007)
 Hvidsten gruppen (2012)
 Dronningen (2019)

Tv-serier 
Forsvar 
Pelle Berg

Eksterne henvisninger 
 

Personer fra Gentofte
Skuespillere fra Danmark
Personer i Kraks Blå Bog
Teaterledere fra Danmark
Takuma Sato

Takuma Sato (født 28. januar 1977 i Tokyo, Japan) er en japansk racerkører, der indtil holdet trak sig i efter det spanske Grand Prix i 2008, kørte for Formel 1-teamet Super Aguri. Han kørte sit første Formel 1 løb i 2002, og har siden (pr. juli 2008) kørt 91 Grand Prix'er. Han har aldrig vundet et løb, men fik i 2004 sin første podieplacering, da han sluttede på 3. pladsen i det amerikanske Grand Prix i Indianapolis.

Sato kørte i Formel E i 2014-15 sæsonen men han kørte kun for den første runde af sæsonen. Han kørte også i det japanske Formula Nippon/Super Formula mesterskab fra 2012 til 2013, men han deltog kun i nogle få løb. Han havde også kørt i World Endurance Championship i 2012 i de 2 sidste runder af sæsonen.

Han kører lige nu i IndyCar Series siden 2010. Han fik sin første IndyCar-sejr i Long Beach i 2013.

Eksterne henvisninger 

 Takuma Satos hjemmeside
 

Formel 1-kørere fra Japan
Personer fra Tokyo
Formel E-kørere fra Japan
Amdo

Amdo er en af de tre traditionelle regioner i Tibet, hvoraf de to andre er Ü-Tsang og Kham.
Efter at det kinesiske kommunistparti tog magten i Tibet i 1950'erne, blev Amdo annekteret af de tre kinesiske provinser Gansu, Sichuan og Qinghai.
Tenzin Gyatso den 14. Dalai Lama er født i denne region i provinsen Qinghai i byen Taktser.

Tibets historie
Tibets geografi
Sakon Yamamoto

Sakon Yamamoto (født 9. juli 1982 i Toyohashi, Japan) er en japansk racerkører, der er bedst kendt for at have deltaget i Formel 1-sæsonerne i 2006, 2007 og 2010. Han har (pr. oktober 2010) kørt 21 Formel 1-Grand Prix'er uden at opnå point. I 2011 var han testkører for Marussia Virgin Racing.

Efter at havde været testkører for Virgin Racing, havde han aldrig kørt noget racerløb indtil 2015, hvor han kom til Formel E.

Eksterne henvisninger 

 Sakon Yamamotos hjemmeside
 

Formel 1-kørere fra Japan
Formel E-kørere fra Japan
Kim Sønderholm

Kim Sønderholm Andersen (født 13. juni 1973) er en dansk skuespiller.

Han er uddannet fra TeaterStudio (nu GITIS Scandinavia) i Århus i 2001. Han spillefilmsdebuterede i Klatretøsen fra 2002.

Filmografi 
 Klatretøsen (2002)
 At kende sandheden (2002)
 Anja efter Viktor (2003)
 Regel nr. 1 (2003)
 Til højre ved den gule hund (2003)
 Ambulancen (2005)
 Dommeren (2005)
 Brutal Incasso (2005)
 Af banen! (2005)
 No Right Turn (2006)
 Næste skridt (2006)
 Snuppet (2006)
 Rovdrift (2006)
 Bubbles (2006)
 Champagnepigen (2006)
 Krokodillerne (2006)
 Hvordan vi slipper af med de andre (2007)
 Det som ingen ved (2008)
 A Viking Saga (2008)
 Wasteland Tales (2010)
 Escaping the Dead (2016)
 Your Flesh, Your Curse (2017)

Eksterne henvisninger 
 

Skuespillere fra Danmark
Anthony Davidson

Anthony Denis Davidson (født 18. april 1979 i Hemel Hempstead, England) er en engelsk racerkører, der indtil holdet trak sig efter det spanske Grand Prix i 2008, kørte for Super Aguri-teamet i Formel 1. Davidson har desuden kørt for andre hold i tidligere sæsoner, og står (pr. juli 2008) noteret for 24 Grand Prix'er uden at have opnået hverken sejre eller podieplaceringer.

Eksterne henvisninger 

 Anthony Davidsons hjemmeside
 

Formel 1-kørere fra Storbritannien
Kasper Leisner

Kasper Leisner (født 29. april 1975) er en dansk skuespiller.

Leisner er uddannet fra Skuespillerskolen på Aarhus Teater i 2002. Han har efter uddannelse været tilknyttet Aarhus Teater, Det Kongelige Teater, Folketeateret, Plan B, Svalegangen, Grønnegårds Teatret og fra 2006 til 2016 Mungo Park. og derefter Teater Grob, Betty Nansen Teatret, Grønnegårdsteateret, Østre Gasværk Teater, Teater Grob, Det Kongelige teater. Han har medvirket i film og tv-serier og på radioteateret og er en hyppigt brugt stemme i tegnefim, live action og til speakopgaver.

Skuespiller CV

Teater 
 Hobitten. Det kongelige teater (2021 og 2022)
 Toves værelse. Folketeateret (2019)
 Skatteøen. Folketeateret (2019)
 Penthesilea. Det kongelige teater (2019)
 Sexpol. Teater Grob (2018)
 Røde Orm. Det kongelige teater (2018)
 Efter brylluppet. Betty Nansen Teateret (2017)
 Jordens Søjler. Østre Gasværk Teater (2017)
 Nordskoven. Betty Nansen Teateret (2017)
 Jeppe på bjerget. Grønnegårdsteateret (2016)
 Panda affæren. Teater Grob (2016)
 Soli Deo Gloria. Betty Nansen Teateret (2015)
 Mungo Park Teater. (2006-2016) Den anden. Othello. W. Den allersidste dans. Et andet sted. Kvinde kend din krop. Forførerens dagbog. Dette burde skrives i nutid. Nordskoven. Blazing world.
 Djævlens lærling. Refshaleøen i telt (2018)

Tv-serier 
 Anna Pihl (2006-2008)
 Kristian sæson 2 (2010)
 Forbrydelsen III (2012)
 Rita (2012)
 I hegnet DR (2013)
 Bedrag DR 1 og 2 (2015-2016)
 Gidseltagningen (2017)
 Kriger (2018)
 Gidseltagningen 2 (2018)
 Mellem os (2019)
 Minkavlerne (2019)
 Store Lars (2020)

Film 
 Hævnen (kortfilm) (2007)
 Forandring (kortfilm) (2008)
 Den Fremmede (kortfilm) (2009)
 Skytten (2013)
 Spies og Glistrup (2013)
 Itsi Bitsi (2013)
 En to tre nu (2016)
 Så længe jeg lever (2017)

Danske Stemmer 
 Drengen , Mulvarpen , Ræven og Hesten - Ræv
 Violetta - Germán Castillo
 Magi på Waverly Place - Jarry Russo
 Zack og Codys Søde Hotelliv - Arwin Hawkhauser
 Star Wars: The Clone Wars - Darth Maul
 Happy Feet - Lovelace
 To på flugt - Et hårrejsende eventyr - Vladimir
 Naruto - Might Guy
 Dinosaur King - Spike Taylor, Seth
 Total Drama Island - Chef
 Kickin' It - Bobby Wasabi
 Happy Feet 2 - Lovelace
 TRON: Uprøret - Clu
 Ultimate Spider-Man - Norman Osborn / Green Goblin
 Avengers: Earth's Mightiest Heroes - Bruce Banner / Hulk, diverse roller
 Marvel's Avengers Assemble - Thor, Attuma
 Hulk and the Agents of S.M.A.S.H. - Blastaar, Thor
 Vaiana - Maui
 Tinkas Jule eventyr - fortæller
  Lego Legends of Chima'' - Lagravis, fortæller

Eksterne henvisninger 
 

Skuespillere fra Danmark
Nelson Piquet Jr.

Nelson Ângelo Tamsma Piquet Souto Maior, normalt bare kaldet Nelson Piquet Jr (født 25. juli 1985 i Heidelberg, Vesttyskland) er en brasiliansk racerkører, der havde kørt i Formel 1 for Renault-teamet fra 2008 til 2009. Han er søn af den tredobbelte verdensmester Nelson Piquet.

Han forlod Renault-holdet i 2009-sæsonen pga. Crashgate-skandalen i 2008, hvor han blev ordret af Flavio Briatore til at smadre sin bil ind i væggen i Singapores Grand Prix.

Resultater
Piquet Jr. fik sin Formel 1 debut ved det australske Grand Prix i 2008, og har siden (pr. juli 2008) kørt 10 Grand Prix'er. Han har stadig sin første sejr til gode, men opnåede ved det tyske Grand Prix 2008 sin første podieplacering med en andenplads.

Eksterne henvisninger 

 Nelson Piquet Jr.'s hjemmeside 
 

Formel 1-kørere fra Brasilien
Asmund Rostrup

Asmund Rostrup (10. december 1915 i København − 24. marts 1983) var en dansk skuespiller og instruktør.

Rostrup, der var søn af skuespillerne Egill Rostrup og Ellen Rovsing, blev uddannet fra Det Kongelige Teaters elevskole i 1935 og fik sin scenedebut på Dagmar Teatret samme år. I 1940 debuterede han som instruktør ved Betty Nansen Teatret, og var fra 1942-1946 instruktør ved flere teatre i København og fra 1946-1949 ved Aalborg Teater. Efter et ophold i Canada, hvor han var programsekretær ved Radio Canada, blev han instruktør og producer ved TV-Teatret.

Han var gift to gange; først med Blanche Funch og i 1945 med Yrsa Merete Mynthe.

Han ligger begravet på Hørsholm Kirkegårds fællesgrav.

Filmografi 
 En fuldendt gentleman (1937)
 Under byens tage (1938)
 Kongen bød (1938)
 Jeg har elsket og levet (1940)
 Billet mrk. (1946)
 Ekko af et skud (1970)
 Et døgn med Ilse (1971)

Eksterne henvisninger 
 
 

Skuespillere fra Danmark
Nelson Piquet

Nelson Piquet Souto Maior (født 17. august 1952 i Rio de Janeiro, Brasilien) er en tidligere brasiliansk racerkører, der blev verdensmester i Formel 1 hele tre gange, i 1981, 1983 og 1987. Han er far til den forhåndværende Formel 1-kører Nelson Piquet Jr.

Formel 1
Piquet havde sin Formel 1-debut i 1978 for Ensign. Efter sit første løb kørte han 3 løb for McLaren, og så for Brabham-teamet, hvor han kom ind som kører i 1979 til 1985. I 1986 kom han til Williams-teamet til 1987. Fra 1988 til 1989 kørte han for Lotus, hvor han havde ikke vundet et løb. I 1990 kørte han for Benetton indtil 1991.

Resultater
Piquets succesfulde Formel 1-karriere strakte over 14 sæsoner, fra 1978 til 1991, hvor han i alt nåede at køre 207 Grand Prix'er. Han opnåede 23 sejre og 37 sekundære podieplaceringer, hvilket var nok til at sikre ham hele tre verdensmesterskaber.

Eksterne henvisninger 

 
 Info

Formel 1-kørere fra Brasilien
Personer fra Rio de Janeiro